Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 448/14/1103	Bratislava III, 17.7.2014
EEČ : 2-10-213-2014

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Pezinok zo dňa 3.12.2012, spisová značka 2 Pv 727/12/1107, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 17.09.2012 v čase o 13.49 hod. v obci Ivanka pri Dunaji, v obchodnom dome METRO sa zmocnil finančnej hotovosti vo výške 500,-EUR, ktorá sa nachádzala v peňaženke poškodeného XXXXX, ktorá bola voľne položená v predajni obchodného domu METRO na krabici, čím takto spôsobil zatajením nálezu poškodenému škodu vo výške 500,-EUR,

Uznesením prokurátora Okresnej prokuratúry Pezinok zo dňa 3.12.2012, spisová značka 2 Pv 727/12/1107, bola určená obvinenému skúšobná doba v trvaní 18 mesiacov.
Odôvodnenie:
Prokurátor Okresnej prokuratúry Pezinok uznesením sp. zn. 2Pv 727/12-5 zo dňa 03.12.2012 podľa § 216 ods. 1 Trestného poriadku podmienečne zastavil trestné stíhanie obv. XXXXX pre prečin zatajenia veci podľa § 236 ods. 1  Trestného zákona, ktorého sa dopustil na vyššie uvedenom skutkovom základe.

Podľa § 216 ods. 2 Tr. poriadku určil prokurátor okresnej prokuratúry Pezinok obv. XXXXX skúšobnú dobu vo výmere 18 mesiacov, ktorá začala plynúť od právoplatnosti uvedeného uznesenia dňom 14.12.2012.

Obvinený XXXXX v skúšobnej dobe viedol riadny život, nedopustil sa žiadnej ďalšej trestnej činnosti /vyžiadaný odpis registra trestov/, bol priestupkovo prejednávaný 1x pre porušenie pravidiel cestnej premávka – rýchlosť jazdy /vyžiadaný výpis z priestupkového registra/. 
	
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Podľa § 217 ods. 4 Trestného poriadku právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Nakoľko boli splnené všetky podmienky pre postup podľa § 217 odsek 1 Trestného  poriadku, rozhodla som  tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Jančová
prokurátorka